मुंगेर का किला
मुंगेर दुर्ग, बिहार के मुंगेर में स्थित एक दुर्ग है जो गंगा के दक्षिणी किनारे पर एक पहाड़ी पर स्थित है। इसका इतिहास ठीक-ठीक पता नहीं है किन्तु ऐसा माना जाता है कि इसका निर्माण गुलाम वंश के आरम्भिक शासकों में से किसी ने कराया था। इस किला में चार द्वार हैं। इसमें उत्तरी द्वार को 'लाल दरवाजा' के नाम से जाना जाता है। यह विशाल दरवाजा नक्काशीदार पत्थरों से हिन्दू-बौद्ध शैली में बना हुआ है। किले में स्थित गुप्त सुरंग पर्यटकों के लिए मुख्य आकर्षण का केंद्र है। 1934 में आए भीषण भूकम्प से इस सुरंग को काफी क्षति पहुंचा थी।